প্রিয়া: হ্যাঁ প্রচণ্ড অরগানাইজড। আর মুম্বইতে চার-পাঁচ মাস কোনও ব্যাপার নয়, ঠিকঠাক কাজ পেতে অনেকের দু’বছরও লেগে যেতে পারে। আমি মাঝখানে অনেকগুলো কাজ পেয়েওছিলাম কিন্তু ওই ক্যারেক্টারগুলো আমি করব না। আর একটা জিনিস, এখানে যেমন অনেক আর্টিস্টদের সঙ্গে চ্যানেলের ইপি, চ্যানেল হেডদের নিয়মিত যোগাযোগ থাকে, ওখানে কিন্তু সেটা আমি দেখিনি। ওখানে একজন আর্টিস্টকে ভাল সম্পর্ক রাখতে হয় প্রোডাকশনের সকলের সঙ্গে। এখানেও রাখতে হয় বা কাজ করতে করতে হয়ে যায়। যেমন আমি ৬ বছর ম্যাজিক মোমেন্টস-এ কাজ করেছি। ওই হাউসের সঙ্গে আমার একটা অন্য রকম সম্পর্ক। আমি আবদার করতে পারি লীনাদির কাছে। এবারও কলকাতায় এসে লীনাদির বাড়িতে গেছি। আর সত্যি বলছি, আমি যে মুম্বইতে গেছি সেটা কিন্তু কোনও রকম রাগ বা অভিমান থেকে নয়। আসলে আমি মনে করি সব প্রফেশনেই একটা গ্রোথের বিষয় থাকে। কেউ যদি একটা মুদিখানার দোকানও দেয়, তবে তারও ভাবা উচিত যে কীভাবে আরও বড় একটা দোকান হবে, সেখান থেকে কিছুদিন পরে হয়তো সে হোলসেলার হবে, হয়তো তার বড় গোডাউন হবে। ঠিক তেমনই আমারও একটা ড্রিম আছে আর তার জন্যেই আমি এই রিস্কটা নিয়েছি।